Keku su provalili u stan na dan utakmice protiv Olympiacosa

Dok je njegova momčad igrala protiv Olympiacosa, Matjažu Keku lopovi su razbili bravu na vratima stana u blizini Rijeke. Kriminalistička istraga je u tijeku, a lopovi nisu ništa uzeli iz stana

<p>Ostao je bez Lige prvaka, ali i bez brave u stanu desetak kilometara od Rijeke u općini Matulji. <strong>Matjažu Keku</strong> nepoznati počinitelji provalili su u stan tijekom jučerašnjeg dana u kojem je vodio Rijeku protiv Olympiacosa. </p><p><strong><a href="http://radio.hrt.hr/radio-rijeka/clanak/jucer-provaljeno-u-stan-matjaza-keka/151924/">HRT </a></strong>javlja<strong> </strong>kako im je to potvrdila glasnogovornica Policijske uprave primorskog-goranske Ankica Kolić. Iako nije navela da se radi o Keku, rekla je kako je provaljeno u stan 55-godišnjeg slovenskog državljanina.</p><p>Prevedeno, trenera Rijeke Matjaža Keka.</p><p>Kriminalistička istraga je u tijeku, a HRT piše kako iz stana ništa nije ukradeno.</p>